Lav et referat af nedenstående tekst:

Tekst:
For første gang nogensinde har Folkekirkens Nødhjælps genbrugsbutikker i Nordjylland haft en omsætning på over fem millioner kroner i 2022. Og det er til stor glæde for generalsekretær i Folkekirkens Nødhjælp, Birgitte Qvist-Sørensen. - Det er en god nyhed, fordi genbrug kommer så mange mennesker til gavn. Folk har mulighed for at handle billigt og bæredygtigt her i Danmark samtidig med, at overskuddet er med til at redde liv i verdens fattigste lande, siger hun i en pressemeddelelse. Der er penge at spare Generalsekretæren ser flere grunde til, at det netop var i 2022, at genbrugssalget i Folkekirkens Nødhjælp har sat rekord. - Stigende priser har fået mange danskere til at tænke sig ekstra om, når de går på jagt efter nyt til garderoben eller hjemmet. For nyt kan godt være brugt. For eksempel har overtøj og striktrøjer været populære over vinteren, mens mange også køber stof, gardiner og lagner for selv at sy nyt, forklarer Birgitte Qvist-Sørensen. At handle genbrug i dag er for mange i høj grad en bæredygtig og klimavenlig livsstil, hvor man samtidig sparer penge. Men da Folkekirkens Nødhjælps første genbrugsbutik åbnede for 50 år siden, var det særligt folk med få ressourcer, der handlede brugt. På grund af den stigende inflation oplever Folkekirkens Nødhjælp, at mange - også nye kunder - nu igen handler i genbrugsbutikker med det primære formål at spare penge. Genbrug bliver til nødhjælp Birgitte Qvist-Sørensen er ikke i tvivl om, at danskerne i fremtiden vil søge endnu mere i genbrugsbutikker, fordi de ønsker en bæredygtig og klimavenlig livsstil, så vi mindsker belastningen af jordens ressourcer. - Genbrug er kommet for at blive. Det er godt for vores klode, at vi genbruger vores ressourcer. Det er sjovt at gå i genbrug efter unikke fund. Og som vi ser nu, er genbrug nødvendigt for mange mennesker i økonomiske krisetider, siger hun og understreger vigtigheden af det overskud, som bliver generet af genbrugsbutikkerne. - Der er krig i Ukraine, som har sendt millioner på flugt. Fødevare- og klimakrisen kræver også akut handling, og der er mere end nogensinde brug for hjælp til mennesker i nød. Derfor giver det god mening, at danskernes genbrug bliver til nød- og udviklingshjælp, siger generalsekretæren.

Referat:
2022 bød på omsætningsrekord for Folkekirkens Nødhjælps genbrugsbutikker i Nordjylland.